Katočės kyšulys

Katočės kyšulys () – kyšulys Meksikoje, Kintana Roo valstijoje, 53 km į šiaurę nuo Kankuno, toliausiai į šiaurę nutolusi Jukatano pusiasalio vieta. Atskiria Karibų jūrą nuo Meksikos įlankos.

Oficialiai kyšulys 1517 m. atrastas ispanų keliautojo Fransisko de Kordobos, tačiau dar 1511 m. pakrantę pasiekė keletas karių, išsigelbėjusių iš sudužusio ispanų laivų (tarp jų – Gonsalas Gereras).

Manoma, kad pavadinimas kilo iš majų žodžio cotoch, reiškiančio „mūsų namai“. Indėnai kvietė ispanus apsilankyti jų kaime, o ten juos užpuolė.

Kategorija:Meksikos geografija
Kategorija:Šiaurės Amerikos kyšuliai